เจ้าแวมไพร์ พันธุ์ตายไว

เจ้าแวมไพร์ พันธุ์ตายไว () เป็นซีรีส์มังงะญี่ปุ่น แต่งเรื่องและวาดภาพโดยอิตารุ บนโนกิ ตีพิมพ์ในนิตยสารโชเน็งแชมเปียนรายสัปดาห์ นิตยสารมังงะแนวโชเน็งของสำนักพิมพ์อากิตะโชเต็งตั้งเดือนมิถุนายน พ.ศ. 2558 และได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 25 เมื่อเดือนพฤษภาคม พ.ศ. 2566 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอแมดเฮาส์ ออกอากาศตั้งแต่เดือนตุลาคมถึงธันวาคม พ.ศ. 2564 ฤดูกาลที่ 2 ออกอากาศตั้งแต่เดือนมกราคมถึงมีนาคม พ.ศ. 2566

 เนื้อเรื่อง 

 ฉาก 
ซีรีส์มีฉากเป็นโลกที่แวมไพร์มีตัวตนจริง มีตั้งแต่แวมไพร์ชั้นต่ำซึ่งโดยพื้นฐานแล้วเป็นสัตว์ และแวมไพร์บรรพชนที่มีลักษณะและสติปัญญาเหมือนมนุษย์ แวมไพร์บรรพชนทุกตนมีความสามารถและจุดอ่อนพื้นฐานของแวมไพร์ แต่บางตนก็มีความสามารถพิเศษที่แตกต่างออกไปจากแวมไพร์ตนอื่น แวมไพร์บรรพชนยังสามารถหาสัตว์ทั่วไปมาทำให้เป็นภูตรับใช้ที่เป็นอมตะได้ 

แวมไพร์บางตนเลือกจะใช้ชีวิตร่วมกับมนุษย์อย่างสันติ ส่วนบางตนเลือกจะทำตนเป็นภัยคุกคาม ดังนั้นมนุษย์บางกลุ่มจึงทำหน้าที่เป็นแวมไพร์ฮันเตอร์ (นักล่าแวมไพร์) เพื่อควบคุมแวมไพร์ที่ไม่เป็นมิตร

 เรื่องย่อ 
เรื่องราวเกี่ยวกับโรนัลด์แวมไพร์ฮันเตอร์ผู้โด่งดัง ผู้ได้รับงานไปปราบดราลุค แวมไพร์บรรพชนที่ร่ำลือกันว่าไร้เทียมทาน เพื่อช่วยเหลือเด็กมนุษย์ผู้ชายที่ดราลุคถูกกล่าวหาว่าลักพาตัวไป แต่เมื่อโรนัลด์เผชิญหน้ากับดราลุคในปราสาท จึงได้รู้ความจริงว่าดราลุคเป็นแวมไพร์ที่อ่อนแออย่างเหลือเชื่อ ไม่ว่าจะโดนอะไรก็จะตายสลายกลายเป็นทราย แต่ก็มีความสามารถในการฟื้นคืนชีพอย่างรวดเร็วแทบจะทันทีหลังกลายเป็นทราย ส่วนเด็กที่เชื่อว่าถูกลักพาตัวไปนั้นแท้จริงเพียงแต่แอบเข้ามาในปราสาทของดราลุคเป็นประจำเพื่อเล่นวิดีโอเกมจำนวนมากที่ดราลุคสะสมไว้ ระหว่างที่โรนัลด์เผชิญหน้ากับดราลุคนั้นก็เกิดความโกลาหลจนทำให้ปราสาทของดราลุคถูกทำลายกลายเป็นจุณ

ดราลุคที่กลายเป็นแวมไพร์ไร้ที่อยู่จึงย้ายไปอาศัยที่สำนักงานปราบแวมไพร์ของโรนัลด์ สร้างความรำคาญให้โรนัลด์ ดราลุคยังพาภูตรับใช้เป็นตัวอาร์มาดิลโลที่น่ารักชื่อจอห์น ซึ่งโรนัลด์ก็เอ็นดูจอห์นมาก หลังจากดราลุคได้ช่วยเหลือโรนัลด์ในคดีแวมไพร์ครั้งหนึ่ง ทั้งคู่จึงกลายเป็นคู่หูอย่างไม่เป็นทางการ มักจะพบปะและปะทะกับเหล่าแวมไพร์และแวมไพร์ฮันเตอร์มากหน้าหลายตา

 ตัวละคร 

 สำนักงานปราบแวมไพร์โรนัลด์ 

แวมไพร์ฮันเตอร์อายุราวยี่สิบปีที่ปฏิบัติงานอยู่ที่ชินโยโกฮาม่า เดิมทีไม่พอใจที่จะมีดราลุคมาเป็นเพื่อนร่วมห้อง แต่ความเป็นคู่หูระหว่างเขากับดราลุคที่เขียนไว้ในซีรีส์นิยาย "มหากาพย์โรนัลด์วอร์" ที่โรนัลด์เขียนทำให้นิยายประสบความสำเร็จด้านรายได้อย่างมาก โรนัลด์จึงต้องทนอยู่กับดราลุคอย่างไม่ค่อยเต็มใจ มักจะฆ่าดราลุคบ่อย ๆ เวลาดราลุคทำตัวน่ารำคาญ นอกจากนี้โรนัลด์ยังเป็นโรคกลัวขึ้นฉ่ายขั้นรุนแรง

แวมไพร์เชื้อสายโรมาเนีย-ญี่ปุ่นอายุ 208 ปีจากทรานซิลเวเนีย ชอบเล่นวิดีโอเกมและชอบล้อเลียนโรนัลด์ แต่ในสถานการณ์ปกติโดยมากมักมีสามัญสำนึกและมีความเป็นสุภาพบุรุษต่อผู้หญิง ในฐานะเพื่อนร่วมห้องของโรนัลด์ ดราลุครับผิดชอบในการทำความสะอาดและการทำอาหารซึ่งถือเป็นหนึ่งในความสามารถพิเศษของดราลุค ดราลุคเป็นแวมไพร์อ่อนแอที่มักจะตายอยู่บ่อย ๆ โดยการสลายกลายเป็นทราย แต่ดราลุคนั้นเป็นอมตะ สามารถฟื้นคืนร่างตัวเองได้อย่างรวดเร็ว

อาร์มาดิลโลสามแถบจากอเมริกาใต้และเป็นสัตว์อสูรรับใช้ของดราลุค เป็นที่รักและเอ็นดูของทุก ๆ คน มีเสียงร้องว่า "นู"

 หน่วยปราบปรามแวมไพร์ 

เจ้าหน้าที่จากหน่วยปราบปรามแวมไพร์ เป็นรองหัวหน้าหน่วยที่มีอายุน้อยที่สุดในประวัติศาสตร์ของหน่วยด้วยอายุ 19 ปี ใช้ดาบคู่ในระหว่างปฏิบัติหน้าที่ ชื่นชอบอาหารฝีมือของดราลุคโดยเฉพาะคุกกี้

ผู้ใต้บังคับบัญชาของฮินะอิจิ เป็นแดมพีร์และอดีตเพื่อนร่วมชั้นในโรงเรียนมัธยมปลายเดียวกับโรนัลด์ เป็นคนติดแม่ที่เป็นแวมไพร์ จึงไม่ชอบที่แม่ของตนเป็นแฟนหนังสือของโรนัลด์และมักหาทางทำให้แม่ของตนเห็นด้านแย่ ๆ ของโรนัลด์

หัวหน้าหน่วยปราบปรามแวมไพร์และเป็นพี่ชายของโรนัลด์ เคยเป็นแวมไพร์ฮันเตอร์

เจ้าหน้าที่คนใหม่ของหน่วยปราบปรามแวมไพร์

เจ้าหน้าที่คนหนึ่งของหน่วยปราบปรามแวมไพร์

 ฮันเตอร์กิลด์ 

แวมไพร์ฮันเตอร์จากกิลด์ที่มีเกราะโลหะที่แขนซ้าย 

แวมไพร์ฮันเตอร์จากกิลด์ผู้ชวมชุดแนวอเมริกันตะวันเฉียงใต้ มีรสนิยมชอบขนบนร่างกายผู้หญิง

แวมไพร์ฮันเตอร์หญิงจากกิลด์ผู้แต่งตัวเป็นแม่ชี มีงานหลักคือเป็นพรานล่าหมีมาตางิ

แวมไพร์ฮันเตอร์หญิงร่างเล็กจากกิลด์ สวมชุดคล้ายชุดกี่เพ้า เป็นคนโผงผางตรงไปตรงมา

แวมไพร์เทรนเนอร์ผู้ชอบฝึกสอนและควบคุมแวมไพร์ที่จับมาได้

อดีตแวมไพร์ฮันเตอร์ที่กลายมาเป็นกิลด์มาสเตอร์และบาร์เทนเดอร์ของสมาคม

ลูกสาวของโกเซ็ตสึ ทำงานเป็นบาร์เมด

แวมไพร์ฮันเตอร์ที่สวมหน้ากากเป็ด เป็นที่นิยมมาก

แวมไพร์ฮันเตอร์ในชุดนักเบสบอล

แวมไพร์ฮันเตอร์อีกสองคนในกิลด์

แดมพีร์ผู้มีความมุ่งมั่นในการปราบแวมไพร์

 แวมไพร์ 

แวมไพร์เกือบเปลือยที่มีช่อดอกเจอราเนียมต่างเซ็นเซอร์ที่บริเวณหว่างขา มีความสามารถในการควบคุมพืชและคนที่ถูกป้อนด้วยเมล็ดพืช

แวมไพร์อดีตฆาตกรต่อเนื่องผู้มีความสามารถทำให้เลือดแข็งตัวเป็นใบมีดโดยมักสร้างจากฝ่ามือ

ชื่อจริง: ฟอน นา ดูบุตซ์ (フォン・ナ・ドゥーブツ Fon na doubutsu) แวมไพร์ที่มีความสามารถในการแปลงร่างได้หลากหลาย แต่ควบคุมพลังของตนไม่ค่อยได้เพราะชอบคิดเรื่องลามกตลอดเวลา ร่างจริงเป็นแวมไพร์ผมทองรูปหล่อ

แมวแวมไพร์ที่ต่อมากลายเป็นแมวของฟุคุมะ

แวมไพร์รูปหล่อที่พยายามจีบสาวคนหนึ่ง แต่กลับดึงดูดมาเรมิที่เป็นเพือนของสาวคนนั้นให้เข้ามาหาแทน อดัมไม่อยากสานสัมพันธ์กับมาเรมิพยายามหลบหนีจากมาเรมิ จนกระทั่งได้มาเรมิช่วยชีวิตจากการถูกรถชน อดัมจึงหันมาหลงไหลมาเรมิ

อดีตเคยเป็นมนุษย์ ปัจจุบันเป็นแวมไพร์ เป็นที่รู้จักในนามจักรพรรดินี มาเรมิเข้าใจผิดว่าอดัมกำลังจีบตนทั้งที่อดัมตั้งใจจะจีบเพื่อนของมาเรมิ มาเรมิจึงเริ่มไล่ตามอดัมหวังจะให้อดัมกัดตน หลังมาเรมิช่วยชีวิตอดัมจากการถูกรถชนและกลับเป็นฝ่ายถูกรถชนบาดเจ็บใกล้ตาย อาดัมจึงตัดสินใจกัดมาเรมิเพื่อทำให้มาเรมิกลายเป็นแวมไพร์ เมื่อมาเรมิฟื้นขึ้นมาในฐานะแวมไพร์ก็กลายเป็นผู้มีพลังมหาศาล 

แวมไพร์ที่มีรูปร่างเป็นชายวัยกลางคนซึ่งมีความสามารถในการสะกดจิตทำให้ผู้คนพูดรสนิยมทางเพศของตน เป็นคนรู้จักเก่าแก่ของดราอุสพ่อของดราลุค

แวมไพรผู้รักการเล่นยาคีวเค็งหรือเป่ายิงฉุบแก้ผ้า มีความสามารถในการกางม่านพลังกักคู่ต่อสู้ที่ตนต้องการเล่นเป่ายิงฉุบด้วย ผู้แพ้จะสูญเสียเครื่องแต่งกายของตนไปทีละชิ้น มีชื่อจริงว่า 

แวมไพร์ที่ดึงพลังมาจากไมโครบิกินี่ที่ตนสวม ใครก็ตามที่ถูกเขากัดก็จะถูกสวมไมโครบิกินี่และตกอยู่ภายใต้การควบคุมของเขา เป็นน้องชายของแวมไพร์คนรักเป่ายิงฉุบแก้ผ้า มีชื่อจริงว่า 

แวมไพร์คล้ายผีที่มีความสามารถทำให้ร่างกายส่วนล่างโปร่งใส เป็นน้องชายคนสุดท้องของแวมไพร์คนรักเป่ายิงฉุบแก้ผ้าและแวมไพร์ไมโครบิกินี่

แวมไพร์ผู้ควบคุมกูลเพื่อละเมิดมารยาททางสังคมและก่อความรำคาญในที่สาธารณะ มีชื่อจริงว่า มานาบุ

แวมไพร์รูปร่างประหลาดที่มีริมฝีปาก 3 อัน พุ่งเป้าไปที่ชายหนุ่มหน้าตาดีและดูดเลือดผ่านการจูบ ชื่อจริงของเธอคือ 

แวมไพร์ที่มีความสามารถของแมงมุม

พ่อของดราลุค

แม่ของดราลุค

อาสะใภ้ของดราลุคและน้องสะใภ้ของดราอุส สนใจการเต้นโพลแดนซ์ของโรนัลด์

อุระชินโยโกฮาม่า 

แวมไพร์ที่มีรูปร่างเป็นสถานีรถไฟ

 สำนักพิมม์ออทัมโชเต็น 

บรรณาธิการของโรนัลด์จากสำนักพิมม์ออทัมโชเต็น

หญิงสาวไฟแรงผู้เข้าทำงานในสำนักพิมพ์ออทัมโชเต็นหวังจะได้เป็นบรรณาธิการของโรนัลด์แทนฟุคุมะ มีนิสัยมักพูดสองแง่สามง่ามโดยไม่ตั้งใจเมื่อคุยกับโรนัลด์

 ตัวละครอื่น ๆ 

ผุ้อำนวยการของศูนย์วิจัยแวมไพร์

ช่างภาพและนักข่าว อดีตเพื่อนร่วมชั้นเรียนของโรนัลด์ผู้ติดตามการทำงานของโรนัลด์อย่างใกล้ชิด 

เด็กชายที่แอบเข้ามาในปราสาทของดราลุคเพื่อเล่นวิดีโอเกม เป็นต้นเหตุที่ทำให้ดราลุคเสียที่อยู่และย้ายมาอาศัยที่สำนักงานของโรนัลด์

ผู้จัดการร้านสะดวกซื้อแวมมิลี่มาร์ทซึ่งตั้งอยู่ใกล้สำนักงานของโรนัลด์

ลูกชายของโบโบโอะที่มีนิสัยหัวรั้น

เด็กนักเรียนชั้นประถมสามคนผู้ชอบเล่นออกล่าแวมไพร์

 สื่อ 

 มังงะ 
เจ้าแวมไพร์ พันธุ์ตายไว แต่งเรื่องและวาดภาพโดยอิตารุ บนโนกิ มังงะเริ่มตีพิมพ์ในนิตยสารโชเน็งแชมเปียนรายสัปดาห์ นิตยสารมังงะแนวโชเน็งของสำนักพิมพ์อากิตะโชเต็งตั้งแต่ฉบับที่ 30 ซึ่งวางจำหน่ายเมื่อวันที่ 25 มิถุนายน พ.ศ. 2558 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 24 เมื่อเดือนกุมภาพันธ์ พ.ศ. 2566 

 หนังสือมังงะ 
 ซีรีส์ภาคหลัก 

 อาร์มาดิลโล โนะ จอห์น ฟอร์ม คีวเค็ตสึกิ ซูงุ ชินุ 

 อนิเมะ 
อนิเมะดัดแปลงมีการประกาศสร้างในนิตยสารโชเน็งแชมเปียนรายสัปดาห์ฉบับที่ 23 ที่วางจำหน่ายในวันที่ 7 พฤษภาคม พ.ศ. 2563 ภายหลังมีการเผยว่าเป็นซีรีส์โทรทัศน์ ผลิตโดยสตูดิโอแมดเฮาส์ กำกับโดยฮิโรชิ โคจินะ ดูแลบทของซีรีส์โดยยูกิเอะ ซูงาวาระ ออกแบบตัวละครโดยมายูโกะ นากาโนะ และแต่งดนตรีประกอบโดยเรียว ทากาฮาชิ  ซีรีส์อนิเมะออกอากาศตั้งแต่วันที่ 4 ตุลาคมถึม 20 ธันวาคม พ.ศ. 2564 ทางช่องโตเกียวเอ็มเอ็กซ์, BS11, tvk, KBS Kyoto และ SUN จุง ฟูกูยามะร้องเพลงเปิดชื่อเพลงว่า "Dies in No Time" ส่วนไดซูเกะ โอโนะและทากายูกิ คนโดในฐานะวงชื่อ TRD ร้อ
เพลงปิดชื่อเพลงว่า "Strangers" อนิพลัสได้ลิขสิทธิ์เผยแพร่ในภูมิเอเชียตะวันออกเฉียงใต้ ในประเทศไทยฉายทางเอไอเอสเพลย์และอ้ายฉีอี้ และมีรูปแบบพากย์เสียงภาษาไทยทางอ้ายฉีอี้ ส่วนฟันนิเมชันได้ลิขสิทธิ์เผยแพร่อนิเมะนอกทวีปเอเชีย ภายหลังอีกหนึ่งปี เน็ตฟลิกซ์ได้ลิขสิทธิ์เผยแพร่อนิเมะในทวีปเอเชียในวันที่ 31 สิงหาคม พ.ศ. 2565

หลังการออกอากาศตอนสุดท้าย ได้มีการประกาศสร้างฤดูกาลที่ 2 สมาชิกทีมงานจากฤดูกาลแรกกลับมารับหน้าที่เดิม ฤดูกาลที่ 2 ออกอากาศตั้งแต่วันที่ 9 มกราคมถึง 27 มีนาคม พ.ศ. 2566 จุง ฟูกูยามะและวง TRD กลับมาร้องเพลงเปิดและเพลงปิด ชื่อเพลงว่า  "New Drama Paradise" และ "Cozy Crazy Party!" ตามลำดับ

 รายชื่อตอน 

 ฤดูกาลที่ 1 

 ฤดูกาลที่ 2 

 หมายเหตุ 

 อ้างอิง 

 แหล่งข้อมูลอื่น 
 เว็บไซต์ทางการของมังงะ ที่อากิตะโชเต็ง 
 เว็บไซต์ทางการของอนิเมะ 
 อนิเมะ เจ้าแวมไพร์ พันธุ์ตายไว ที่เอไอเอสเพลย์
 อนิเมะ เจ้าแวมไพร์ พันธุ์ตายไว ที่อ้ายฉีอี้
 ฤดูกาลที่ 1
 ฤดูกาลที่ 1 (พากย์ไทย)
 ฤดูกาลที่ 2
 อนิเมะ 
 อนิเมะ เจ้าแวมไพร์ พันธุ์ตายไว ที่ทรูไอดี
 ฤดูกาลที่ 1
 ฤดูกาลที่ 2


หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2566
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวโชเน็ง
หมวดหมู่:แวมไพร์ในการ์ตูนญี่ปุ่น
หมวดหมู่:แมดเฮาส์
หมวดหมู่:มังงะของสำนักพิมพ์อากิตะโชเต็ง
หมวดหมู่:ซีรีส์อนิเมะที่สร้างจากมังงะ
หมวดหมู่:รายการโทรทัศน์ของโตเกียวเอ็มเอ็กซ์